open-index/open-wikipedia-markdown huggingface dataset:
Pinaatit

**Pinaatit** eli **tähkäpinaatit** (*Spinacia*) on revonhäntäkasvien (Amaranthaceae) heimoon kuuluva kasvisuku. Sukuun luetaan nykyisin kuuluvaksi vain kaksi lajia. Näiden lajien lisäksi sukuun on kuvattu noin kymmenkunta muutakin lajia, mutta niistä osa on sittemmin siirretty maltsojen (*Atriplex*) sukuun kuuluviksi, osa on todettu samaksi lajiksi jonkin jo aiemmin kuvatun lajin kanssa ja osan taksonominen asema on toistaiseksi epäselvä.

Pinaatit ovat yksivuotisia ja kaljuja ruohovartisia kasveja. Varsi on kasvutavaltaan pysty ja lehdet ovat vaaleanvihreitä, tasaisia, pehmeitä, suurin piirtein kolmiomaisia ja keihästyvisiä. Kukat ovat yksineuvoisia ja niissä on kahdesta neljään verholehteä. Hedekukat ovat tähkää muistuttvina rykelminä ja emikukat ovat ryhminä lehtihangoissa. Emikukissa on neljä tai viisi pitkää luottia. Hedelmä on pähkylä.

Pinaattien suvun tunnetuin laji lienee ravintokasvinakin kasvatettava pinaatti (*Spinacia oleracea*). Lamopinaatti eli uudenseelanninpinaatti (*Tetragonia tetragonioides*) ei kuulu pinaattien (*Spinacia*) sukuun, vaan lamopinaattien (*Tetragonia*) sukuun, joka kuuluu myös eri kasviheimoon kuin pinaattien suku.

## Lajeja
* pinaatti eli ruokapinaatti (*Spinacia oleracea*)
* *[[Spinacia turkestanica]]*

## Katso myös
* köynnöspinaatit (*Hablitzia*)
* lamopinaatit (*Tetragonia*)

## Lähteet

## Aiheesta muualla
* Suomen Lajitietokeskus: Tähkäpinaatit – ''Spinacia''
Rae Armantrout

**Rae Armantrout** (s. 1947) on yhdysvaltalainen runoilija. Hän on Yhdysvaltojen länsirannikolla 1970-luvulla syntyneen kielirunouden koulukunnan eli language-ryhmän perustajia. Hän on Kalifornian yliopiston (San Diego) runouden ja poetiikan professori.

Armantroutin suomentajan Aki Salmelan mukaan Armantrout ei ole puhdasverinen language-ryhmäläinen, vaan hänen runoillaan "tuntuu kuitenkin olevan selkeä puhuja, joka samaistuu runoilijaksi itsekseen". Armantroutin läpimurtokokoelma oli *Versed*, josta hän on saanut kaksi palkintoa. Harri Nordellin mukaan runot ovat askeettisia ja monimielisiä, ja niille on ominaista fragmentaarisuus. Armantroutin – ja koulukunnan yleensäkin – runoissa on sitaatteja alkuperää kertomatta, esimerkiksi "Laulaos, runotar,/ kuka mitäkin on / tässä tulvassa // Uneksimisen vuo / kantaa kieltä mukanaan", jonka aloittaa säe *[[Ilias|Iliaasta]]*.

Armantrout vieraili 2015 Helsingissä Runokuu-festivaalilla.

## Suomennetut runot
* 

;Antologioissa
*  
**Ajatus että he näyttelivät uudestaan jotakin 
**Mies taputti naisen takapuolta
**Vasta-kertomus

## Palkinnot ja tunnustukset
* Pulitzer-palkinto 2010 teoksesta *Versed* (2009)
* National Books Critics Circle Award  teoksesta *Versed* (2009)
* *[[The New York Times]]in* luettelossa vuoden 2007 sadasta merkittävästä kirjasta: teos *Next Life* (2007)

## Lähteet
Vaappiot

**Vaappiot** (*Traganum*) on revonhäntäkasvien (Amaranthaceae) heimoon kuuluva pieni kasvisuku. Sukuun kuuluu vain muutama laji.

## Lajit
* *Traganum moquinii* – dyynivaappio
* *[[Traganum nudatum]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Traganum''
Salonkipuodit

**Salonkipuodit** eli **pilaripuodit** oli Tampereella nykyisen Tampereen Raatihuoneen paikalla 1800-luvulla sijainnut kaupungin ensimmäinen kunnallinen kauppahalli. Yksikerroksinen uusklassista tyyliä edustanut puurakennus jossa oli 14 puotia rakennettiin 1829–1830 ja rakennuksen suunnitteli koskiparonina tunnettu koskenperkaustöitä johtanut Carl Rosenkampff. Puodit olivat ensimmäisen kerran käytössä Pertunpäivän markkinoilla 1830. 

Aluksi myyntipuoteja vuokrattiin vain markkina-aikoina mutta jo 1860-luvulla ne olivat ympärivuotisessa käytössä. Puodeissa myytiin kaikkea elintarvikkeista vaatteisiin ja rautakauppatavaraan. Monet tamperelaiset kaupan alan liikkeet aloittivat toimintansa näissä puodeissa ja samoin monet merkittävät tamperelaiset kauppiaat aloittivat uransa täällä palvellen kaupparenkeinä tai puukhollareina. Salonkipuodit tuhoutuivat tulipalossa vuonna 1878 ja Tampereen raatihuone rakennettiin paikalle 1887–1890. Raatihuone oli aiemmin ollut saman tontin pohjoisreunassa sijainneessa yksikerroksisessa vuonna 1802 rakennetussa puutalossa. Seuraava kauppahalli Tampereelle valmistui 1901.

## Lähteet

## Aiheesta muualla
* Wanhan kansan kertomaa. Tampereen salonkikaupat olivat 60 vuotta sitten tärkeä ostospaikka kaupunkilaisille, kunnes ne paloivat eräänä kovana pakkasyönä. Kovaa on ollut kauppaihmisenkin elämä toreilla ja vetoisissa myymälöissä.Puodit avattiin ennen klo 6 aamulla ja suljettiin klo 9 illalla, Aamulehti, 14.11.1937, nro 308, s. 22, Kansalliskirjaston digitaaliset aineistot
Lamopinaatit

**Lamopinaatit** (*Tetragonia*) on päivikkikasvien eli jääruohokasvien (Aizoaceae) heimoon kuuluva kasvisuku. Sukuun kuuluu noin 50 lajia, joiden lisäksi 25 sukuun kuvatun lajin taksonominen asema on toistaiseksi epäselvä.

Lamopinaattien suvun tunnetuin laji lienee ravintokasvinakin kasvatettava lamopinaatti eli uudenseelanninpinaatti (*Tetragonia tetragonioides*).

Nimestään huolimatta lamopinaatit eivät ole kovin läheistä sukua pinaateille (*Spinacia*), sillä suvut kuuluvat eri kasviheimoihin.

## Lajeja
* *[[Tetragonia caesia]]*
* *[[Tetragonia decumbens]]*
* *[[Tetragonia echinata]]*
* *[[Tetragonia eremaea]]*
* *[[Tetragonia fruticosa]]*
* *[[Tetragonia herbacea]]*
* *[[Tetragonia hirsuta]]*
* *[[Tetragonia implexicoma]]*
* *[[Tetragonia microcarpa]]*
* *[[Tetragonia ovata]]*
* *[[Tetragonia spicata]]*
* *[[lamopinaatti|Tetragonia tetragonioides]]* – lamopinaatti eli vihanneslamopinaatti eli uudenseelanninpinaatti

## Katso myös
* köynnöspinaatit (*Hablitzia*)
* pinaatit eli tähkäpinaatit (*Spinacia*)

## Lähteet

## Aiheesta muualla
* Suomen Lajitietokeskus: Lamopinaatit – ''Tetragonia''
Language-ryhmä

**Language-ryhmä** eli **kielirunouden koulukunta** on Yhdysvalloissa syntynyt 1960-luvun lopulta ja 1970-luvun alusta lähtien vaikuttanut runouden koulukunta. Sen merkittäviä edustajia ovat Rae Armantout, Ron Silliman, Charles Bernstein, Lyn Hejinian, John Ashbery ja Bruce Andrews. Kriitikko Juha-Pekka Kilpiö laskee artikkelissaan koulukunnan ulkojäseneksi Steve McCafferyn

Ryhmä ei ole yhtenäinen koulukunta, eikä sillä ole selvää ohjelmaa eikä jäsenluetteloa. Sen runouden julkaisukanavia ovat olleet pienlehdet, erityisesti Bernstein ja Andrewsin vuosina 1978–1982 toimittama L=A=N=G=U=A=G=E. Viisi koulukunnan runoilijaa, Bruce Andrews, Charles Bernstein, Ray DiPalma, Ron Silliman ja McCaffery julkaisivat yhteiskokoelman *Legend* (1980). 

Koulukunnan keskeisiä tekstejä on Sillimanin essee ”Disappearance of the Word, Appearance of the World”. Runoussuuntausta määrittelevä käsite on Kilpiön mukaan kielen materiaalisuus, joka viittaa kieleen ja runokeinoihin laajasti käsitettynä, niin että siihen kuuluvat äänteelliset ominaisuudet tai sellaiset fragmentaariset tekstit, joiden katkelmia ei voi liittää tunnistettavaan kontekstiin. 

## Lähteet
Sandra Mason

**Sandra Prunella Mason** (s. 17. tammikuuta 1949 Saint Philip, Barbados) on barbadoslainen asianajaja ja Barbadoksen presidentti marraskuusta 2021 lähtien. 

Vuosina 2018–2021 hän toimi Barbadoksen kenraalikuvernöörinä. Hän ehti toimia sitä ennen muun muassa Itä-Karibian korkeimman oikeuden tuomarina ja Kansainyhteisön sihteeristön välitystuomioistuimen presidenttinä.

## Elämä
### Opiskelu
Mason kävi peruskoulun Barbadoksella, ja korkeakouluopinnot hän suoritti Länsi-Intian yliopiston Cave Hillin kampuksella Barbadoksella ja Hugh Wooding Law Schoolissa Trinidad ja Tobagossa. Hän suoritti oikeustieteen kandidaatin tutkinnon (Bachelor of Laws, LL.B) vuonna 1973 ja suoritti oikeustieteen loppututkinnon 1975.

### Ura
Mason aloitti työuransa opettajana Prinsessa Margaretin koulussa. Sen jälkeen hän työskenteli Barclays-pankissa useissa eri tehtävissä, ensin Barbadoksella ja sitten Jamaikassa ja uudestaan Barbadoksella. Mason aloitti vuonna 1978 nuoriso- ja perheoikeuden maistraattina ja samaan aikaan opasti opinnoissa Länsi-Intian yliopistossa.

Mason toimi vuosina 1993–1994 Barbadoksen Venezuelan-, Chilen-, Kolumbian- ja Brasilian-suurlähettiläänä. Barbadoksella hän toimi tämän jälkeen päämaistraattina ja korkeimman oikeuden reistraattorina.

Mason toimi reistraattorina vuoteen 2005 saakka. Hänet nimitettiin samana vuonna Itä-Karibian korkeimman oikeuden tuomariksi. Hän toimi tehtävässä vuoteen 2008, jolloin hänestä tuli Barbadoksen korkeimman oikeuden vetoomustuomioistuimen ensimmäinen naistuomari. Kansainyhteisön sihteeristön välitystuomioistuimen ensimmäinen barbadoslainen jäsen hänestä tuli vuoden 2014 alussa. Hänet valittiin 2017 tuomioistuimen ensimmäiseksi naispresidentiksi.

Vuoden 2017 lopulla Mason nimettin Barbadoksen kenraalikuvernööriksi. Hän oli toiminut jo vuonna 2012 virkaatekevänä kenraalikuvernöörinä, kun tehtävää oltiin siirtämässä Elliott Belgravelle, mutta vuoden 2018 alussa hän aloitti virallisesti Barbadoksen kahdeksantena kenraalikuvernöörinä ja toisena naisena virassa.

Pääministeri Mia Mottley ja oppositiojohtaja Joseph Atherley nimittivät Masonin 12. lokakuuta 2021 Barbadoksen ensimmäiseksi presidentiksi. Hänet valittiin myöhemmin yksimielisesti molemmissa parlamentin huoneissa. Mason astui virkaan 30. marraskuuta 2021, itsenäisyyden 55-vuotispäivänä. Täten Barbados luopui yhteydestä Britannian kruunuun oltuaan osa Yhdistynyttä kuningaskuntaa lähes 400 vuotta.  

## Kunnianosoitukset

*  Pyhän Mikaelin ja Pyhän Yrjön ritarikunta (2018)
*  Pyhän Johanneksen ritarikunta (2018)
*  Barbadoksen ritarikunta

## Lähteet

## Aiheesta muualla
Matti Palo

**Matti Palo** (6. huhtikuuta 1938 Kokkola – 14. helmikuuta 2014 Jalasjärvi) oli suomalainen metsäntutkija ja professori.

Palo valmistui metsänhoitajaksi ja väitteli maatalous- ja metsätieteiden tohtoriksi Helsingin yliopistossa vuonna 1969. Hän toimi metsäekonomian professorina Metsäntutkimuslaitoksessa Helsingissä. Hän oli seitsemän vuotta tutkijana ja professorina myös ulkomailla.

Palo kuoli auto-onnettomuudessa Jalasjärvellä ollessaan matkalla Helsingistä Toholammille, jossa sijaitsi hänen äitinsä kotitalo.

## Teoksia
* *Ostajaotantaan perustuva hakkuutilasto - Removal statistics based on a sample of buyers*, Helsingin yliopiston väitöskirja. Metsäntutkimuslaitoksen julkaisuja 68:1. Helsinki 1969
* *Regression models for estimating the solid wood content of roundwood lots*. Folia forestalia 66. Metsäntutkimuslaitos, Helsinki 1969
* *A systems-oriented frame model for planning research projects in forestry - Metsällisen tutkimusprojektin suunnittelun systeemiteoreettinen kehysmalli*. Metsäntutkimuslaitoksen julkaisuja 72, 4. Helsinki 1971
* *Valtion metsäteollisuus- ja metsätalousyritysten koordinointi - Coordination of state-owned forestry and forest industry firms in Finland*. Folia forestalia 126. Metsäntutkimuslaitos, Helsinki 1971
* *Hakkuumäärien lyhytjaksoinen ennustaminen* ; kirj. Matti Palo, Mikko Tervo. Folia forestalia 176. Metsäntutkimuslaitos, Helsinki 1973
* *Waste paper recycling : economic and ecological prospects* ; kirj. Matti Palo, Olli Nissilä. Metsäntutkimuslaitoksen julkaisuja 82, 5. Helsinki 1975
* *Puutavarapörssin toteutettavuus* ; kirj. Ritva Toivonen ja Matti Palo. Metsäntutkimuslaitoksen tiedonantoja 547. Helsinki 1995
* *Forests in global warming* ; kirj. Patrick Humphreys ja Matti Palo. Wider, Helsinki 1998

## Toimitustöitä
* *Deforestation or development in the Third World?* ; toim. Matti Palo ja Jyrki Salmi. Metsäntutkimuslaitoksen tiedonantoja 272. Helsinki 1987
* *Deforestation or development in the Third World?. Vol. 2*. ; toim. Matti Palo ja Jyrki Salmi. Metsäntutkimuslaitoksen tiedonantoja 309. Helsinki 1988
* *Deforestation or development in the Third World?. Volume 3* ; toim. Matti Palo ja Jyrki Salmi. Metsäntutkimuslaitoksen tiedonantoja 349. Helsinki 1990
* *Forest transitions and carbon fluxes : global scenarios and policies*. Wider, Helsinki 1999

## Lähteet
Cécile La Grenade

**Cécile La Grenade** (s. 30. joulukuuta 1952 La Borie, Grenada) on grenadalainen yritysjohtaja ja elintarviketieteilijä, joka valittiin vuonna 2013 Grenadan kenraalikuvernööriksi. Hän on toiminut sitä ennen perheyritys De La Grenade Instustriesin toimitusjohtajana, ja hänet on valittu Grenadan vuoden 2010 liikenaiseksi.

## Elämä
### Opiskelu ja uran alku
Cécile La Grenade syntyi vuonna 1952 Grenadalla. Hänen vanhempansa olivat Sibyl ja Alan La Grenade. Koulun jälkeen hän työskenteli terveysministeriössä nuorempana laboratorioteknikkona ja hankki sen jälkeen lääketietellisen tekniikan sertifikaatin Länsi-Intian yliopistosairaalasta. Palattuaan Grenadalle La Grenade jatkoi uraansa terveysministeriössä.

La Grenade aloitti 1974 opiskelut Länsi-Intian yliopiston Saint Augustinen kampuksella Trinidadissa. Hän luki luonnontieteitä ja erikoistui kemiaan ja biokemiaan. Valmistuttuaan hän opetti couvalaisessa koulussa. La Grenada palasi Grenadalle vuonna 1979, kun hän sai paikan tuotantokemistinä True Blue Agron jalostustehtaalla. La Grenaden vastuulla oli laadunvalvonta.

La Grenade muutti vuoden 1983 alussa Yhdysvaltoihin, kun hän aloitti elintarviketieteen maisteriopinnot Marylandin College Parkin yliopistossa. Hän suoritti Marylandissa maisterin tutkinnon lisäksi tohtorin tutkinnon. La Grenade työskenteli valmistuttuaan Yhdysvaltain elintarvike- ja lääkevirastossa.
### Perheyrityksen johtajasta kenraalikuvernööriksi
La Grenade palasi vuonna 1992 Grenadalle äitinsä Sibyl La Grenaden kuoleman jälkeen. Hän otti äitinsä paikan perheyritys De La Grenade Instustriesin toimitusjohtajana. Yritys tunnetaan elintarviketuotteistaan, joita se jalostaa erityisesti muskottipähkinästä.

La Grenadesta tuli vuonna 2006 Karibian vientijärjestön ohjauskomiten jäsen, ja vuosina 2007–2010 hän oli yksityissektorin edustajana Itäisen Karibian valtioiden yhteistyöjärjestössä. Grenadan kauppakameri valitsi La Grenaden vuoden 2010 liikenaiseksi.

La Grenade valittiin vuonna 2013 Carlyle Gleanin seuraajaksi Grenadan kenraalikuvernöörinä. Hän on kuudes kenraalikuvernööri ja ensimmäinen nainen virassa.

## Kunnianosoitukset

*  Pyhän Mikaelin ja Pyhän Yrjön ritarikunnan suurristi (Yhdistynyt kuningaskunta)
*  Brittiläisen imperiumin ritarikunnan upseeri (Yhdistynyt kuningaskunta)
*  Pyhän Johanneksen ritarikunnan 2. luokka (Yhdistynyt kuningaskunta, 2020)
*  Siunattu sotilaallinen konstantinolainen Pyhän Yrjön ritarikunnan tuomarin suurristi (Molempain Sisiliain kuningaskunta, 2015)

## Lähteet
Rättyä

**Rättyä** voi tarkoittaa:

## Paikannimenä
*Rättyä, kylä Kalajoella
*Rättyä, kylä Kannuksen Eskolassa

## Sukunimenä
*Anni Rättyä (1934–2021), suomalainen keihäänheittäjä
*Aune Rättyä-Pälli (1936–1980), suomalainen sopraano ja laulunopettaja
*Jani Rättyä (s. 1973), suomalainen kuvanveistäjä ja taidemaalari
*Janne Rättyä (s. 1974), suomalainen harmonikkataiteilija
*Jouni Rättyä (s. 1975), suomalainen matemaatikko
*Tina Rättyä (s. 1968), suomalainen seitsenottelija.
Erkki Komulainen

**Erkki Juhani Komulainen** (s. 30. joulukuuta 1943 Helsinki) on suomalainen kasvatustieteilijä. Hänen vanhempansa ovat Martti Komulainen ja Rakel o.s. Koskenranta. Komulainen tunnetaan Suomessa yhdessä Kai Karman kanssa kirjoittamistaan kahdesta tilastomenetelmien oppikirjasta. 

Komulainen on tehnyt vuodesta 1967 lähtien yli 200 tieteellistä artikkelia pääosin kansainvälisissä alan lehdissä. Hänen erityisalueitaan ovat olleet käyttäytymistieteiden tilastolliset menetelmät ja metodologia. Hän valmistui filosofian maisteriksi Helsingin yliopistosta pääaineinaan psykologia ja kasvatustiede 1968 ja filosofian tohtoriksi 1973. Hänen opettajiaan olivat muun muassa Kai von Fieandt, Arvo Lehtovaara, R. Olavi Viitamäki ja Matti Koskenniemi. Hän osallistui Koskenniemen didaktisen prosessianalyysin (DPA) hankkeeseen. Komulainen toimi useiden väitöskirjojen vastaväittäjänä ja esitarkastajana. Hän toimi kymmenissä erilaisissa hankkeissa tilastomenetelmien asiantuntijana. Komulaisen puoliso on ylimeteorologi Marja-Leena Komulainen ja heillä on kaksi lasta. 

## Julkaisut
* *Käyttäytymistieteiden tilastomenetelmien jatkokurssi*. Kai Karma, Erkki Komulainen. Hki : Gaudeamus, 1984 . – 2. p. Yliopistopaino, 1990. .
* *Käyttäytymistieteiden tilastomenetelmien jatkokurssi*.  Kai Karma, Erkki Komulainen. Helsinki : Helsingin yliopisto, kasvatustieteen laitos, 2002.  ., . (verkkoversio)
* *Tilastollisen kuvauksen perusteet käyttäytymistieteissä*,  Kai Karma, Erkki Komulainen. Helsinki : Helsingin yliopisto, kasvatustieteen laitos, 2002. ., . (verkkoversio)

## Lähteet

## Aiheesta muualla
* Tilastollisen kuvauksen perusteet käyttäytymistieteissä
My Dear Melancholy,

**My Dear Melancholy,** on kanadalaisen rhythm and blues -laulaja The Weekndin ensimmäinen extended play, jonka julkaisi Tesfayen oma levy-yhtiö XO ja Republic Records 30. maaliskuuta 2018. Albumi on tyyliltään synkempi kuin edellinen *[[Starboy]]*-albumi ja albumilla vierailee Gesaffelstein. Hän julkisti albumin julkaisupäivän Instagramissa 28. maaliskuuta ja kansikuvan 29. maaliskuuta.

Albumin kansikuva ottaa mahdollisesti inspiraatiota Michael Jacksonista, joka on inspiroinut muutenkin Tesfayen musiikkia.

## Kappaleet
#
#
#
#
#
#
#

## Arvostelut
* *[[HipHopDX]]*: 4/5
* *[[The Guardian]]*: 

## Lähteet
Fié

**Fié** on Nigerin sivujoki Guineassa ja Malissa. Sen valuma-alueen laajuus on 4&nbsp;045 neliökilometriä.

Joki saa alkunsa Mandianan lounaispuolelta, virtaa Sankaranin länsipuolella kohti pohjoista ja laskee Nigeriin ennen Kangabaa. Valuma-alueesta 76 % kuuluu Guineaan ja 24 % Maliin.

Fiéllä harjoitetaan kalastusta ja kullankaivuuta. Se on tunnettu myös malariaa ja jokisokeutta levittävistä sääskistään. Guinean-puoleinen osa kuuluu 10&nbsp;152 neliökilometrin laajuiseen Sankarani-Fién Ramsar-alueeseen.

## Lähteet
Marco Solfrini

**Marco Solfrini** (30. tammikuuta 1958 Brescia – 24. maaliskuuta 2018 Parma) oli italialainen koripalloilija ja olympiamitalisti.

Laiturina pelannut Solfrini saavutti Italian miesten maajoukkueessa olympiahopeaa Moskovassa 1980. Hän pelasi maajoukkueessa yhteensä 68 maaottelua ja teki niissä 353 pistettä. Seuraurallaan Solfrini edusti italialaisjoukkueita voittaen useita kansallisia ja kansainvälisiä mestaruuksia. Solfrini kuoli sydänkohtauksen saatuaan 60-vuotiaana Parmassa.

## Lähteet
* Marco Solfrini Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive
Janne Rättyä

**Janne Rättyä** (s. 1974) on suomalainen harmonikkataiteilija, joka on vuodesta 2003 toiminut harmonikansoiton professorina Grazin musiikkiyliopistossa Itävallassa.

Rättyä aloitti harmonikkaopinnot 11 vuoden iässä Sibelius-Akatemian nuorisokoulutuksessa ensin Heidi Velamon ja sitten Matti Rantasen oppilaana. Hän jatkoi opintojaan esittävän säveltaiteen koulutusohjelmassa ja valmistui musiikin maisteriksi vuonna 1998. Solistisen jatkotutkinnon hän suoritti Mie Mikin johdolla Essenin Folkwang-korkeakoulussa, jossa hän on toiminut myös opettajana.

Janne Rättyä on palkittu useissa alan kilpailuissa. Hän voitti kansainvälisen Arrasate Hiria -kilpailun Espanjassa vuonna 1996. Hän on esiintynyt solistina ja kamarimuusikkona eri puolilla Eurooppaa, Aasiassa ja Yhdysvalloissa. Rättyä oli ensimmäinen harmonikkataiteilija, joka soitti resitaalin Berliinin filharmonian kamarimusiikkisalissa, Deutschland Radio Berlinin debyyttisarjassa vuonna 2002.

Janne Rättyä on kantaesittänyt muun muassa Aldo Clementin, Dieter Schnebelin, Gerhard Stäblerin, Uljas Pulkkisin ja Iris ter Schiphorstin sävellyksiä. Hän on levyttänyt muun muassa Bachin Goldberg-muunnelmat Ondine-levymerkille vuonna 2012. Vuonna 2014 Ondine julkaisi hänen levytyksensä Domenico Scarlattin sonaateista, joka sai Yleisradion vuoden levy -palkinnon. Rättyä on levyttänyt myös Castigo-, VMS- ja Octavia-levymerkeille.

## Lähteet

## Aiheesta muualla
* Janne Rättyän verkkosivusto
Boarding House Reach

__NOTOC__

**Boarding House Reach** on yhdysvaltalaisen rock-laulaja Jack Whiten kolmas studioalbumi, jonka julkaisi Third Man Records, Columbia Records ja XL Recordings 23. maaliskuuta 2018. Albumi on tyyliltään kokeellisempi kuin muut Whiten albumit, ja siltä julkaistiin viisi singleä vuoden 2018 aikana: "Connected by Love", "Respect Commander", "Corporation", "Over and Over and Over" ja "Ice Station Zebra.

## Kappaleet
#
#
#
#
#
#
#
#
#
#
#
#
#

## Arvostelut
* Pitchfork: 4.7/10
* The Guardian: 
* Soundi: 

## Lähteet
Olavi Pälli

**Olavi ”Olli” Pälli** (4. elokuuta 1939 Ylivieska –  5. helmikuuta 2002 Helsinki) oli suomalainen viulutaiteilija ja -pedagogi. Hän toimi muun muassa Radion sinfoniaorkesterissa, Oulun ja Jyväskylän kaupunginorkesterin konserttimestarina sekä Oulun musiikkiopiston opettajana ja vararehtorina. Hän oli myös yksi Finlandia-kvartetin perustajajäsenistä ja kvartetin ykkösviulun soittaja vuosina 1969–1976.

Olavi Pälli opiskeli viulunsoittoa Sibelius-Akatemiassa ja Ranskassa. Valmistuttuaan vuonna 1961 hän sai 1. viulistin vakanssin Radion sinfoniaorkesterista, mutta otti pian virkavapautta vuoteen 1970 asti. Sillä välin hän soitti Oulun kaupunginorkesterin ensimmäisenä konserttimestarina vuosina 1963–1964 ja toisena konserttimestarina 1967–1968. Hän hoiti konserttimestarin tehtävää myös Jyväskylässä. Vuonna 1970 hän palasi RSO:hon vuorottelevaksi toiseksi konserttimestariksi, kunnes jäi sairauseläkkeelle 1983.

1960-luvun alussa Pälli toimi Oulun kaupungin musiikkiopiston vararehtorina ja myöhemminkin viulunsoiton opettajana.

Olavi Pälli oli vuodesta 1959 naimisissa oopperalaulaja Aune Rättyä-Pällin (1936–1980) kanssa. Olavi Pällin isä oli taidemaalari Simo Pälli.

## Lähteet
Virpi Niemi

**Virpi Niemi** (o.s. *Ranne* s. 8. huhtikuuta 1966) on suomalainen uransa päättänyt maastohiihtäjä. Hän edusti urallaan Jämin Jännettä.

Niemi sijoittui Thunder Bayn MM-kilpailuissa 1995 5 kilometrin perinteisellä 19:nneksi, 30 kilometrin vapaalla hiihtotyylillä 24:nneksi ja takaa-ajossa 31:nneksi. 

Maastohiihdon maailmancupissa Niemi kilpaili ensimmäisen kerran tammikuussa 1995 Lahdessa perinteisen hiihtotyylin 10 kilometrillä, jossa hän sijoittui 37:nneksi. Parhaan maailmancupsijoituksensa Niemi on hiihtänyt Sapporossa maaliskuussa 1995, jossa hän hiihti vapaan hiihtotyylin 15 kilometrillä 26:nneksi.

Kalevan kisoissa Niemi on sijoittunut parhaimmillaan seitsemänneksi 10 000 metrin juoksussa vuonna 1993.

## Lähteet
Tammelan kauppahalli

**Tammelan kauppahalli** oli Tampereella Tammelan kaupunginosassa Tammelantorin laidassa Pinninkadun ja Ilmarinkadun kulmassa sijainnut yksikerroksinen kivinen liikerakennus jonka kulmausta koristi kupoli. Itämaisia basaarivaikutteita omanneen vuonna 1907 valmistuneen rakennuksen suunnitteli arkkitehti August Krook. Rakennus oli tarkoitettu alun perin kauppahalliksi mutta siinä tehtävässä se ei koskaan palvellut vaan siinä toimi muun muassa kirjakauppa ja maidontarkastuslaitos. Rakennus purettiin 1960-luvulla.

## Lähteet
Dyynivaappio

**Dyynivaappio** (*Traganum moquinii*, ) on revonhäntäkasvien (Amaranthaceae) heimoon kuuluva tiheä, haaroittuva pensas, jolla on vahvat sojottavat varret. Se on luokiteltu Espanjassa erittäin uhanalaiseksi lajiksi.

## Ulkonäkö ja koko
Dyynivaappion korkeus on noin 0,5–1,5 metriä. Se on tiheä, haaroittuva pensas, jolla on vahvat sojottavat varret. Lehdet ovat ryppäissä, meheviä, soikeita ja lieriömäisiä. Ne ovat väriltään harmaanvihreitä, noin 1 cm pitkiä. Pieniä keltaisia kukkia kasvaa maaliskuusta–huhtikuuhun, tiheästi, lehtihangoista ja niiden terälehdet ovat tiheäkarvaisia.

## Levinneisyys, kasvupaikka ja elinympäristö
Dyynivaappiota esiintyy Makaronesiassa Kap Verdellä ja Kanariansaarilla hiekkadyyneillä, jonne se muodostaa tyynymäisiä kasvustoja. Lajia esiintyy myös Luoteis-Afrikassa Marokosta Mauritaniaan.

## Kuvia

Playa del ingles dunes.jpg|Dyynejä Playa del Inglésin ja Maspalomasin välillä Gran Canarialla.
Suaeda vermiculata kz2.jpg|Dyynivaappio.
Traganum moquinii 002.jpg


## Lähteet
* 

### Viitteet

## Aiheesta muualla
* Kauppinen, Sakari ''Traganum moquinii'', dyynivaappio, balancón Kuvia.
* The Plant List: ''Traganum moquinii'' Webb ex Moq. 
* ''Traganum moquinii'' Webb ex Moq. in DC. 
* 
* Long-term analysis of the role of ''Traganum moquinii'' plants in the foredune formation of an arid dunefield (Maspalomas, Gran Canaria, Canary Islands).
Esa Mäntymaa

**Esa Mäntymaa** (s. 9. tammikuuta 1961 Nurmo) on uransa lopettanut suomalainen pesäpalloilija. Vuosina 1977–1993 Mäntymaa pelasi pesäpallon SM-sarjassa ja Superpesiksessä Nurmon Jymyn ja Seinäjoen Maila-Jussien joukkueissa. Mäntymaa valittiin pelaajaurallaan kahdesti Itä–Länsi-otteluun ja viidesti Liitto–Lehdistö-otteluun.

## Ura
### Juniorivuodet
Mäntymaa vietti lapsuutensa Nurmon Viitalankylällä, jossa pesäpallo kuului tiiviisti päivittäiseen elämään. Ensimmäinen merkittävämpi tapahtuma lajin parissa oli Tampereen suurkilpailut 1971, jossa joukkueen valitsijana toimi Pentti Yli-Torala. Mäntymaa pelasi Nurmon Jymyn eri ikäluokissa vuodesta 1973 vuoteen 1979 asti.

### Aktiiviura
Mäntymaa pelasi ensimmäisen ottelun SM-sarjassa vuonna 1977. Tuolloin 16-vuotias Mäntymaa nousi mukaan kokoonpanoon ja pelasi ensimmäisen SM-sarjaottelunsa 21. elokuuta 1977 Hyvinkään Tahkoa vastaan 2-vahtina. Myöhemmin pelipaikka vakiintui koppariksi.

Kauden 1980 jälkeen Mäntymaa siirtyi Seinäjoen Maila-Jusseihin. Tuttu pelipaikka takakentällä oli kuitenkin kovan työn takana Veijo Parhialaa ja Jari Karjanlahtea vastaan. Ensimmäiset vuodet SMJ:ssa menivätkin pääasiassa polttolinjassa. Kaudesta 1983 lähtien pelipaikka vakiintui kuitenkin tutusti taakse.

Mäntymaa oli isossa roolissa SMJ:n rungossa kaudesta 1983 eteenpäin. Mauri Pyhälahti ja Markku Haapasalmi vaihtoivat seuraa ja uusi runko kasaantui erityisesti Mäntymaan, Timo Heimosen ja Ari Rinta-Rahkon ympärille. Kauden päätteeksi uudistunut joukkue nousikin pelaamaan Suomen mestaruudesta ja voitti SM-kultaa kahdeksan vuoden tauon jälkeen.

Kausi 1984 alkoi Mäntymaan osalta alkoi lupaavasti. Viiden pelatun ottelukierroksen jälkeen Mäntymaa johti niin etenijä- kuin kärkilyöntitilastoa ja oli lyöjätilaston kolmantena. Kausi päättyi kuitenkin ennenaikaisesti Vimpelissä, kun Mäntymaan nivelside rikkoitui omaa pelaajaa väistäessä. Kaudelle 1985 Mäntymaa teki paluun tavoitteenaan etenijätilaston voitto. Samana vuonna myös joukkueen tavoite on Suomen mestaruudessa. Alkukauden joukkueen peli takerteli erityisesti kotikentällä, mutta lpoppusarjaan tultaessa peli löysi uomansa ja Suomen mestaruus suuntasi jälleen Seinäjoelle.

1990-luvulla SMJ:n kirkkaimmat menestysvuodet olivat takana päin. Aktiivinen pesäpalloura päättyi lopulta työ- ja perhe-elämään keskittymisen johdosta kauden 1993 jälkeen.

## Saavutukset
### Pelaajana
* 3 SM-kultaa: 1983, 1985, 1987
* 2 SM-hopeaa: 1982, 1988
* 2 SM-pronssia: 1981, 1990
* 1 Suomen Cupin voitto: 1978
* 2 Itä–Länsi-ottelua: 1986, 1987
* 5 Liitto–Lehdistö-ottelua: 1984, 1987, 1988, 1989, 1990
* Pesäpallon etenijäkuningas: 1987

## Lähteet
Tammelan apteekin talo

**Tammelan apteekin talo** oli Tampereella Tammelan kaupunginosassa Tammelantorin lounaiskulmassa Pinninkadun ja Ilmarinkadun kulmassa sijainnut kolmikerroksinen punatiilinen asuin- ja liikerakennus. Rakennus valmistui vuoden 1900 tienoilla ja se purettiin vuonna 1970. Rakennuksen alakerrassa toimi alkuaan apteekki ja kahdessa ylemmässä kerroksessa oli asuntoja. Viimeksi rakennuksessa oli rautakauppa.

## Lähteet
Nivelsarvet

**Nivelsarvet** (*Tecticornia*) on revonhäntäkasvien (Amaranthaceae) heimoon kuuluva kasvisuku. Sukuun kuuluu ainakin kaksi lajia, mutta suvun lajilukumäärä voi olla noin 60.

## Lajeja
* *Tecticornia australasica*
* *Tecticornia cinerea*
* *Tecticornia indica* – intiannivelsarvi

## Lähteet

## Aiheesta muualla
* Finto: Kassu – Kasvien suomenkieliset nimet: ''Tecticornia''
Tähkähännät

**Tähkähännät** (*Achyranthes*) on revonhäntäkasvien (Amaranthaceae) heimoon kuuluva kasvisuku. Sukuun kuuluu ainakin 12 lajia, joiden lisäksi sukuun on kuvattu 70 muutakin lajia, mutta niiden taksonominen asema on toistaiseksi epäselvä.

## Lajeja
* *Achyranthes arborescens*
* *Achyranthes aspera* – otatähkähäntä
** *A. aspera* var. *sicula* (syn. *A. sicula*) – silotähkähäntä
* *Achyranthes bidentata* – kiinantähkähäntä eli suomuhäntä
* *Achyranthes diandra*
* *Achyranthes fasciculata*
* *Achyranthes mangarevica*
* *Achyranthes marchionica*
* *Achyranthes margaretarum*
* *Achyranthes mutica*
* *Achyranthes shahii*
* *Achyranthes splendens*
* *Achyranthes talbotii*

## Lähteet

## Aiheesta muualla
* Finto: Kassu – Kasvien suomenkieliset nimet: ''Achyranthes''
* ITIS: ''Achyranthes'' 
* United States Department of Agriculture (USDA): ''Achyranthes'' 
* Flora of China: ''Achyranthes''
Eléni Vláchou

**Eléni Vláchou** (, 18. joulukuuta 1912 – 14. lokakuuta 1995) oli kreikkalainen toimittaja, kolumnisti ja *[[I Kathimeriní]]* -sanomalehden kustantaja. 

Vláchoun isä oli *I Kathimeriní* -lehden perustaja Geórgios Vláchos. Eléni Vláchou toimi lehden valokuvaajana ennen toista maailmansotaa. Hän raportoi esimerkiksi Berliinin olympialaisista, kirjoitti matkakuvauksia ja sai palkintoja kissakuvauksistaan.

Saksalaismiehityksen ajan lehden julkaisu oli tauolla, mutta kun lehti alkoi jälleen ilmestyä vuonna 1945, Vláchou aloitti siinä tunnetun politiikkaa käsittelevän kolumninsa nimimerkillä ”E”. 

Isänsä kuoltua vuonna 1951 Vláchou alkoi kustantaa *I Kathimerinía* ja aloitti sen lisäksi iltapäivälehden ja kuvalehden. Lehdet tukivat maan oikeistopolitiikkaa vankkumatta mutta eivät kritiikittömästi. Kun Kreikan sotilasjuntta kaappasi vallan vuonna 1967, Vláchou lakkautti lehtensä protestiksi. Hän jatkoi juntan arvostelua, joutui kotiarestiin mutta karkasi Lontooseen. Sieltä käsin hän kävi voimakasta julkisuuskampanjaa diktatuuria vastaan.

## Lähteet
Oluttehtaan talo

**Oluttehtaan talo** oli Tampereella Tammelan kaupunginosassa Tammelantorin itälaidalla  Kyllikinkadun ja Väinölänkadun välissä sijainnut punatiilinen yksikerroksinen tehdasrakennus jonka pituus oli 60 metriä ja leveys 18 metriä. Rakennus valmistui vuonna 1898 alun perin olutpanimoksi. *Oy Iso Oluttehdas*-nimisen panimon (vuodesta 1903 *Näsijärven Osakeoluttehdas*) vuosituotanto oli parhaimmillaan 1,2 miljoonaa litraa ja sen olutmerkkejä olivat *Pöytä Olut* ja *Varasto Olut*. Kunnallisen kieltolain tultua voimaan Tampereella 1903 tehtaan tuotteita sai ostaa enää vain itse tehtaalta ja tämä aiheutti järjestyshäiriöitä tehtaan lähiympäristössä. Oluttehtaan panimotoiminta päättyi jo joulukuussa 1906 ja sen jälkeen rakennus oli olutvarastona ja -pullottamona vuoteen 1916 saakka. 

Rakennuksessa oli myöhemmin *Oy Teknika Ab*:n pesula ja teknokemian tuotteiden tehdas aina siihen saakka kun rakennus purettiin 1939 ja paikalle valmistui 1941 arkkitehti Jaakko Tähtisen suunnittelema Akonlinnan kuusikerroksinen asuinkerrostalo, jossa oli Aaltosen kenkätehtaan työntekijöiden työsuhdeasuntoja.

## Lähteet
Mateusz Morawiecki

**Mateusz Morawiecki** ( ), s. 20. kesäkuuta 1968 Wrocław) on puolalainen pankkiiri ja poliitikko, joka Puolan pääministerinä 11. joulukuuta 2017 – 13. joulukuuta 2023. Ennen nousuaan pääministeriksi Morawiecki toimi valtiovarainministerinä ja varapääministerinä Beata Szydłon hallituksessa. Pääministerin vaihdos oli osa hallituspaikkojen kierrätystä, jonka järjesteli Jarosław Kaczyński, Morawieckin edustaman oikeistolaisen Laki ja oikeus -puolueen puheenjohtaja.

## Poliittinen ura
Suurimman osan ajastaan politiikassa Morawiecki on ollut puolueisiin sitoutumattomana toimien jopa Puolan entisen pääministerin, Laki ja oikeus -puolueen kilpailijan Kansalaisfoorumin Donald Tuskin, neuvonantajana talousasioissa.

Morawiecki nousi Puolan hallitukseen vuonna 2015 talouskehityksestä vastaavaksi ministeriksi ja liittyi vasta tuolloin Laki ja oikeus -puolueen jäseneksi. Hänen salkkuunsa lisättiin valtiovarainministerin tehtävät vuonna 2016.

Lähes välittömästi aloitettuaan pääministerinä Morawiecki ilmoitti tammikuussa 2018 rajuista muutoksista hallituksensa kokoonpanossa. Hän erotti muun muassa ulkoministerin, puolustusministerin ja ympäristöministerin tehtävistään. Vaihdosten taustalla arvioitiin olevan pyrkimys parantaa suhteita Euroopan unionin kanssa, joka oli väläyttänyt oikeustoimien aloittamista Puolaa vastaan hallituksen kiistellyn oikeusjärjestelmäuudistuksen vuoksi.

## Yksityiselämä
Morawieckin Kornel-isä perusti Wrocławissa toimineen Solidaarisuus-liikkeen radikaalin alajaoston, missä Morawiecki itsekin toimi nuorena aktiivisesti.

Morawiecki on kertonut hänellä olevan juutalainen sukutausta. Hänen kaksi tätiään, joista toinen asuu Israelissa, selvisivät sota-aikana holokaustista ei-juutalaisten avustuksella.

Vuonna 1991 hän meni naimisiin Iwonan kanssa. Heillä on neljä lasta, kaksi tyttöä (Olga ja Magdalena) sekä kaksi poikaa (Jeremiasz ja Ignacy).

Hän osaa sujuvasti englantia ja saksaa sekä puhuu venäjää.

## Lähteet

## Aiheesta muualla
Jukka Piipponen

**Jukka Piipponen** (s. 1959) on suomalainen muun muassa ilmailuhistoriasta ja suomalaisista hävittäjälentäjistä kirjoittava sotakirjailija.

## Teoksia
* *Onttolan punaiset pirut*. Koala-kustannus, Helsinki 1997
* *Sissilentäjä : [[Olli Kepsu]]n tarina*. Koala-kustannus, Helsinki 1999, 2. korj. painos 2002, 3. korj. painos 2011
* *Jatkosodan ässä : Hävittäjälentäjä [[Antti Tani]]*. Koala-kustannus, Helsinki 2001, 2. painos 2008
* *Tähystäjäritari : Mannerheim-ristin ritari [[Lauri Äijö]]n elämä*. Koala, Helsinki 2004
* *Aunuksen ässä : Hävittäjälentäjä [[Jaakko Hillo]]n elämä*. Koala, Helsinki 2005
* *Sotavänrikki [[Kustaa Kotsalo]] : lentäjä toisessa polvessa*. Koala, Helsinki 2008
* *Hyökkäys auringosta : ritari [[Eino Luukkanen|Eino Luukkasen]] elämä*. Koala, Helsinki 2010, 2. päiv. painos 2012
* *Operaatio Aarteenkaivaja*. Koala, Helsinki 2013
* *Illu : lentomestari [[Ilmari Juutilainen|Ilmari Juutilaisen]] elämä*. Koala, Helsinki 2014, 3. päiv. painos 2015
* *Siipimiehenä Kannaksella : hävittäjälentäjä [[Kosti Keski-Nummi]]*. Koala, Helsinki 2016
**Joppe - ritari Jorma Karhusen elämä.* Koala, Helsinki 2018
* *Lauri Hämäläinen - Lentäjän tarina*. Koala Helsinki 2019
* *Hasse Wind - Taistelunhaluinen hävittäjä-ässä*. Koala Helsinki 2021 
* *Aracile - a Heavenly Interference.* Markku Partanen. Tampere 2023 
* *Aracile - taivaallinen väliintulo.*  Markku Partanen. Tampere 2023 
* *Lentäjäveljekset.* Ketterät Kirjat Oy. Karkkila 2024 
## Lähteet
Gilmore Girls: Vuosi elämää

**Gilmore Girls: Vuosi Elämää** () on yhdysvaltalainen Netflixin tarjoama sarja televisioelokuvia. Se on jatko-osa sarjalle *[[Gilmoren tytöt|Gilmore Girls]]*, joka on Amy Sherman-Palladinon luoma yhdysvaltalainen komedia-draama televisiosarja. Sarjojen pääosissa ovat Lauren Graham ja Alexis Bledel.

Minisarja koostuu neljästä 88–102 minuutin jaksosta, jotka julkaistiin 25. marraskuuta 2016. Jokainen jakso seuraa yhtä vuodenaikaa: ensimmäinen jakso on nimeltään ”Talvi”, toinen on ”Kevät”, kolmas ”Kesä” ja viimeinen on ”Syksy”.

## Juoni
Rory ja Logan ovat suhteessa, vaikka Logan on kihloissa ranskalaisen naisen kanssa ja Rorylla on poikaystävä nimeltä Paul. Rory yrittää löytää töitä, mutta hän tapaakin Jess Marianon (Milo Ventimiglia), joka kannustaa häntä kirjoittamaan oman kirjan elämästään äitinsä kanssa. 

Emily Gilmore (Kelly Bishop) suree miehensä kuolemaa ja alkaa käydä terapiaistunnoissa hänen tyttärensä Lorelai Gilmoren (Lauren Graham) kanssa. Lorelai ja Luke ovat olleet yhdessä jo yli kymmenen vuotta mutta eivät ole vielä menneet naimisiin tai keskustelleet lasten hankkimisesta. Rory kertoo Lorelaille kirjaideastaa, mutta Lorelai tuomitsee tämän, eikä anna lupaa kirjoittaa itsestään. Lorelai  lähtee spontaanisti vaellukselle, mutta palaakin takaisin kotiinsa ja kysyy Lukelta, menisikö tämä naimisiin hänen kanssa. Luke suostuu, ja he alkavat suunnittelemaan häitään.

Lopulta Emily hyväksyy miehensä kuoleman, myy kotinsa, lähtee D.A.R-yhdistyksestä, ja siirtyy Nantuckettiin asumaan. Luke ja Lorelai menevät naimisiin huvimajalla, ja sarja loppuu siihen, kun Rory paljastaa Lorelaille, että hän on raskaana.

## Lähteet

## Aiheesta muualla
* 
* 
*
Hanna Suchocka

**Hanna Stanisława Suchocka** (s. 3. huhtikuuta 1946) on puolalainen oikeustieteen professori ja poliitikko, joka toimi maansa pääministerinä 1992–1993. Hän opiskeli oikeustiedettä Poznańissa Adam Mickiewiczin yliopistossa, valmistui vuonna 1968, ja opetti samaa ainetta siellä ja Lublinin katolisessa yliopistossa. Hänet valittiin parlamenttiin vuonna 1980 kommunisteja lähellä olleen Demokraattisen puolueen edustajana. Kun hän vuonna 1984 äänesti Solidaarisuus-liikkeen kieltävää lakia vastaan, hänet erotettiin puolueesta.

Kommunistihallinnon kaaduttua hänet valittiin parlamenttiin 1989 ja 1991. Hän edusti tuolloin keskustavasemmistolaista Demokraattista liittoa. Suchocka nimitettiin pääministeriksi, koska hänen ajateltiin saavan sekä katolisten että maltillisten parlamenttiryhmien tuen. Hallituskoalitiossa oli mukana kuusi parlamentin 29 puolueesta. Hallitus kuitenkin kaatui yhdellä äänellä epäluottamusäänestyksessä 1993, kun parlamentti oli tyytymätön Suchockan ajamaan tiukkaan talouspolitiikkaan.

Pääministerikautensa jälkeen Suchocka on toiminut oikeusministerinä (1997–2002) ja maansa suurlähettiläänä Vatikaanissa.

## Lähteet

## Aiheesta muualla
Beatriz Merino

**Martha Beatriz Merino Lucero** (s. 15. marraskuuta 1947) on perulainen juristi ja poliitikko, joka oli  Perun pääministeri loppuvuonna 2003. Ennen pääministeriksi nousuaan hän suoritti maisterin tutkinnon oikeustieteessä Harvardin yliopistossa ja työskenteli Procter & Gamble -kulutustavarayhtiössä. Hän on tullut tunnetuksi sukupuolten tasa-arvoa edistävästä työstään. 

Pääministerinä ollessaan Merino joutui kiistoihin presidentti Alejandro Toledon kanssa ministerinimityksistä, ja Toledo pyysi Merinoa ja koko hallitusta eroamaan. BBC:n mukaan tuossa tilanteessa pääministerin kannatusluvut olivat 50 prosentin paikkella, kun taas presidenttiä  tuki alle 20 prosenttia äänestäjistä.

## Lähteet

## Aiheesta muualla
Katriina Huttunen

**Katriina Huttunen** (ent. **Savolainen**; s. 1959 Iisalmi) on kirjailija ja kirjallisuuden suomentaja, joka on kääntänyt useita teoksia pohjoismaisista kielistä. Hän on muun muassa Finlandia-palkitun kirjailijan Kjell Westön luottosuomentaja. Huttusen käännöstuotantoon kuuluu myös muiden muassa Karl Ove Knausgårdin, Peter Sandströmin, Jussi Adler-Olsenin ja Yahya Hassanin teoksia. Hänen esikoisteoksensa *Surun istukka* (2019) käsittelee hänen tyttärensä kuolemaa. 

Vuonna 2014 Huttunen oli Mikael Agricola -palkintoehdokkaana Sanna Tahvanaisen romaanin *Kuningatar* suomennoksesta. Vuonna 2016 hänelle myönnettiin Tanskan valtion taiderahaston kääntäjäpalkinto. Palkinnon perustelujen mukaan Huttunen on ansioitunut erityisesti modernin tanskalaisen kirjallisuuden suomentajana, ja ratkaiseviksi ansioiksi katsottiin hänen käännöstyönsä runsaus, käännettyjen teosten monipuolisuus ja käännösten korkea laatu. Vuonna 2017 hänen suomennoksensa Linn Ullmannin romaanista *Rauhattomat* oli Jarl Hellemann -palkinnon ehdokkaana vuoden 2016 parhaaksi käännöskirjaksi. 

Vuonna 2019 Huttunen sai suomennostyöstään Kaarlen palkinnon ja vuonna 2025 Suomi-palkinnon..

## Teokset
* *Surun istukka*, S&S 2019 
* *Mustaa valoa*, S&S 2020 
* Katriina Huttunen, Mari Pulkkinen: *Suremisen taito : kirjoituksia kuolemansurusta*. Helsinki: S & S, 2021 
* *Jälkikuolema : epämukavia ajatuksia holokaustikirjallisuudesta*. Tammi 2023 

## Lähteet

## Aiheesta muualla
* 
* Ajantasan lauantaivieras: Katriina Huttunen Yle Areena. 10.8.2013.
Ihmisoikeudet Meksikossa

**Ihmisoikeudet Meksikossa** ovat kansainvälisten sopimusten ja Meksikon kansallisen lainsäädännön määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet. jotka pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä.

## Yleistä
Meksikossa toimii julkinen ja laissa itsehallinnolliseksi eli poliittisesti riippumattomaksi määritelty Kansallinen ihmisoikeuskomissio (CNDH), jonka puheenjohtaja toimii Meksikon oikeusasiamiehenä. Sääntöjen mukaan senaatti nimittää komission puheenjohtajan ja neuvoston jäsenet neuvoteltuaan kansalaisjärjestöjen kanssa. Komission tehtävä on "suojella, tarkkailla, edistää, tutkia ja levittää tietoa Meksikon lainsäädännöllä suojelluista ihmisoikeuksista. Se ei kuitenkaan saa arvioida asioita, jotka liittyvät oikeusjärjestelmän toimintaan, vaaleihin tai työoikeuksien toteutumiseen.

Komission puheenjohtajana on marraskuusta 2014 lähtien toiminut Luis Raúl González Pérez.

## Oikeus elämään
Meksikossa ei ole lainsäädännössä kuolemantuomiota. Tilastoihin päätyneiden surmien perusteella Meksikossa tapettiin vuonna 2016 kuitenkin noin 23 000 ihmistä. Sitä enemmän ihmisiä kuoli väkivallan uhreina ainoastaan Syyriassa (60 000 ihmistä). Tappojen määrä johtuu entisestä presidentti Felipe Calderonista (PAN), joka päätti joulukuussa 2006 aloittaa "sodan" huumeita vastaan murhaamalla ihmisiä. Tuhannet ihmiset ovat paenneet väkivaltaa lähtemällä kotoaan.

## Lehdistönvapaus
Ranskalainen Toimittajat ilman rajoja -järjestö listaa vuosittain maailman lehdistön vapauden kirjoittaa mistä tahansa asioista. Vuonna 2020 Meksikon sija oli 143 / 45,45 pistettä, edellisen vuoden 2019 sijoitukseen 144 sija / 46,78 pistettä verrattuna oli pisteissä nousua 1,33 pistettä, kun järjestö arvioi 180 valtion lehdistönvapauden. Vuonna 2018 on surmattu kolme toimittajaa: Carlos Domínguez Rodríguez; Pamika Montenegro, joka paikallisista poliitikoista pilaa tekevän satiirisen Youtube-kanava El Sillon tuottajana; sekä Leobardo Vázquez, joka oli saanut tappouhkauksia kirjoittaessaan laittomasta maan valtaamisesta.

## Pidätettyjen oikeudet ja kidutus
Vuonna 2014 jokainen Meksikossa pidätetty henkilö oli vaarassa joutua julman, epäinhimillisen tai nöyryyttävän kohtelun tai rangaistuksen kohteeksi, kuten kidutetuksi. Väärinkäytöksiä, kuten kidutusta, käytetään säännöllisesti tutkinnassa, jotta viranomaiset saisivat "tietoa" tai "tunnustuksia" epäillyiltä ihmisiltä, tai ihmisiltä, jotka otettiin kiinni, koska viranomaiset ajattelivat heidän olevan väärässä paikassa tai väärään aikaan liikkeellä. Kidutukselta suojaavat säännöt ja tavat eivät toimi. Kidutuksia ei tutkita, tai tutkinta käännetään uhria vastaan.

## Lähteet
Ruohometsän kansa (televisiosarja)

**Ruohometsän kansa** on brittiläis-kanadalainen televisiosarja, joka perustuu Richard Adamsin samannimiseen romaaniin. Sarjaa tehtiin 39 jaksoa 3 tuotantokauden verran vuosina 1999-2001. Sarja alkoi 28. syyskuuta 1999 ja päättyi 4. joulukuuta 2001. Sarja on elokuvaa huomattavasti lapsiystävällisempi. Suomessa sarjasta oli julkaistu vain 7 jaksoa kolmella DVD:llä. Sarjan jälkiäänityksen teki Film & Cartoon Finland.

## Äänirooleissa
**Suomenkieliset äänet**
Michael Grebanier

**Michael Grebanier** (s. 26. huhtikuuta 1937 New York, Yhdysvallat) on yhdysvaltalainen sellisti. Hän vietti neljä kautta Clevelandin orkesterissa, lähti sitten neljäksitoista vuodeksi Pittsburghin sinfoniaorkesterin ensimmäiseksi sellistiksi ja pääsi lopulta San Franciscon sinfoniaorkesterin ensimmäiseksi sellistiksi vuonna 1977.

Grebanier aloitti opintonsa kotikaupungissaan New Yorkissa ja opiskeli sittemmin Curtis Institute of Musicissa. Hän opettajiinsa kuuluivat Carl Ziegler, Orlando Cole ja Leonard Rose. Opiskellessaan Curtisissa Grebanier voitti 1957 Walter Naumburg -palkinnon. Hän piti ensimmäisen resitaalinsa New Yorkissa 19-vuotiaana. 

Grebanier on esiintynyt muun muassa solistina lukuisissa sellokonsertoissa. Viulisti Jorja Fleezanisin ja pianisti Garrick Ohlssonin kanssa hän muodostaa FOG-trion. Grebanierin instrumentti on Francesco Ruggerin sello vuodelta 1698.

## Lähteet
Kreeta-Liisa Yli-Säntti

**Kreeta-Liisa Nina Yli-Säntti** (s. 3. tammikuuta 1991 Oulu) on suomalainen jalkapallomaalivahti. Hän edustaa Ruotsin Damallsvenskanin Limhamn Bunkeflota ja kuuluu myös Suomen maajoukkueen pelaajarinkiin.

## Seurajoukkueura

Oulussa syntynyt ja vuoden ikäisenä Kurikkaan muuttanut Yli-Säntti aloitti jalkapalloilun Kurikan Ryhdissä. Hän pelasi sittemmin myös Kauhajoen Karhussa, Hongassa ja Kuusysissä.

Kaudeksi 2013 Yli-Säntti siirtyi Tampereen Ilvekseen, jossa hän pelasi ykkösmaalivahtina kaksi kautta Naisten Ykköstä ja kaksi Naisten Liigaa. Kaudella 2015 hän saavutti joukkueen kanssa SM-hopeaa.

Joulukuussa 2016 Yli-Säntti teki sopimuksen Ruotsin toiseksi korkeimmalla sarjatasolla Elitettanissa pelanneen Växjön kanssa. Hän pelasi kaikki 26 ottelua, kun joukkue voitti sarjan ja nousi Damallsvenskaniin. Kaudeksi 2018 Yli-Säntti siirtyi Damallsvenskanin malmöläiseen Limhamn Bunkeflohon.

## Maajoukkueura

Yli-Säntti sai kutsun Suomen maajoukkueeseen maaliskuussa 2017. Ensimmäisen maaottelunsa hän pelasi Tanskaa vastaan 11. huhtikuuta 2017.

## Lähteet

## Aiheesta muualla

* Kreeta-Liisa Yli-Säntti Suomen Palloliiton sivustolla
Rosario Fernández

**Rosario Del Pilar Fernández Figueroa** (s. 1955) on perulainen juristi ja poliitikko, joka toimi maansa pääministerinä keväällä 2011.

Ennen pääministerin tehtävää hän oli oikeusministeri syyskuusta 2010 heinäkuuhun 2011 ja joulukuusta 2007 heinäkuuhun 2009. Ministeripaikkojen jälkeen hän on työskennellyt yksityisellä sektorilla, ja on asianajotoimiston perustajaosakas. 

Rosario Fernández opiskeli oikeustiedettä Perun katolisessa yliopistossa. Hän on professori vuodesta 1978, ja on opettanut Perun katolisessa yliopistossa, Perun diplomaattiakatemiassa, Piuran yliopistossa ja Liman yliopistossa.

## Lähteet

## Aiheesta muualla
Eugenia Charles

**Mary Eugenia Charles** (15. toukokuuta 1919 Pointe Michel, Dominica – 6. syyskuuta 2005 Fort-de-France, Martinique) oli dominicalainen juristi ja poliitikko, joka oli Dominican pääministeri 1980–1995. Hänen isovanhempansa olivat orjia. Hän opiskeli oikeustiedettä Torontossa ja Lontoossa, palasi 1949 Dominicaan ja työskenteli asianajajana. Hän aktivoitui poliittisesti 1960-luvun lopulla. Hän pääsi parlamenttiin vuonna 1970, ja vuonna 1975 hänestä tuli opposition johtaja.

Hänen puolueensa DFP voitti vuoden 1980 vaalit ja Charlesista tuli pääministeri. Hän oli ensimmäinen nainen koko Karibialla, joka valittiin pääministeriksi.

Poliittisen toimintansa vuoksi hän sai nimityksen "Karibian rautarouva".

Vuonna 1991 hän sai arvonimen "Dame" Order of the Bathin kunniaritarikunnan jäsenenä.

## Lähteet

## Aiheesta muualla
Alueellista kehittämistehtävää hoitavat kirjastot

**Alueellista kehittämistehtävää hoitavien kirjastojen** valtakunnallista kehittämistehtävää hoitaa Helsingin kaupunginkirjasto. Yleisten kirjastojen kehittämistehtävät määritellään laissa yleisistä kirjastoista ja niiden sisältöä kuvataan lakivalmistelun myötä syntyneessä asiakirjassa.

Kehittämistehtävällä korvattiin aiempi keskus- ja maakuntakirjastojärjestelmä. Maakuntakirjastoalueisiin kuulumaton Helsingin kaupunginkirjasto kuuluu kehittämistehtävän Uudenmaan toimialueeseen.

Vuoden 2018 alusta voimaan tulleen asetuksen mukaan yleisten kirjastojen alueellista kehittämistehtävää hoitavat:

#Joensuun kaupunginkirjasto, toimialueena Pohjois-Karjalan kunnat;
#Kuopion kaupunginkirjasto, toimialueena Etelä-Savon ja Pohjois-Savon kunnat;
#Lahden kaupunginkirjasto, toimialueena Kanta-Hämeen, Päijät-Hämeen, Kymenlaakson ja Etelä-Karjalan kunnat;
#Oulun kaupunginkirjasto, toimialueena Pohjois-Pohjanmaan ja Kainuun kunnat;
#Porvoon kaupunginkirjasto, toimialueena Uudenmaan kunnat;
#Rovaniemen kaupunginkirjasto, toimialueena Lapin kunnat;
#Tampereen kaupunginkirjasto, toimialueena Pirkanmaan ja Keski-Suomen kunnat;
#Turun kaupunginkirjasto, toimialueena Varsinais-Suomen ja Satakunnan kunnat;
#Vaasan kaupunginkirjasto, toimialueena Etelä-Pohjanmaan, Pohjanmaan ja Keski-Pohjanmaan kunnat. 

Aiemmista maakuntakirjastoista Hämeenlinnan, Jyväskylän, Kajaanin, Kokkolan, Kouvolan, Lappeenrannan, Mikkelin, Porin ja Seinäjoen yleiset kirjastot jäivät tavallisiksi kaupunginkirjastoiksi.

## Lähteet

## Aiheesta muualla
*
*